  Виталий Пронин Свердловск улосысь удмуртъёс городзылэсь нуналзэ пусйыны дасясько. Ӵапак соку ик ортчытыны малпасько Виль ӝук шулдыръяськонэз.Доразы витё Удмуртиысь кивалтӥсьёсты, кырӟась-верась коллективъёсты. Кызьы ивортӥз «Урал Кенеш» огазеяськонлэн кивалтӥсез Ольга Шамшиярова, 2-тӥ августэз Свердловск палан улӥсь удмуртъёс Виль нянь шуо вал, нош туэ паськытгес пусйыны дасяськиллям. Бакча емышъёсын сяна, ӝукен куноятыны малпало.Палэнысь удмуртъёсты бадӟым ужрадъёсы люканы шуггес, шуэ Ольга Тимофеевна. Собере аспал эшъёсмы бӧлиськыны (люкиськыны) уг ӵыдо ини. Телефон номеръёсынызы воштӥсько, люкиськыкузы синвуасько. Кивалтӥсь шумпотэ: арлы быдэ ортчись удмурт ужрадазы лыктӥсьёслэн лыдзы йылэ. Бен, мынон-бертонэн куд-ог шугъяськонъёс кылдыло ик. Но аспал эшъёсын адскон, удмурт сямен вераськон понна уно сюрс иськемъёс мултэс ӧвӧл.Валентина Кутузова. Теги: Бускельёсмыдорын  